Ureuëng Tajik Cina
Narit nyoe geunguy keu padum-padum boh bansa Pamiri Irani. Bansa nyang paléng rame beunileuëngjih nakeuh bansa nyang geumarit ngon bahsa Sarikoli, Shugni, ngon Wakhi. Bansa nyoë jingui cit bahsa Uyghur, Kyrgyz, atawa bahsa China meunyoë keuneuk peugah haba ngon bansa la'én.
Bansa nyang bak thôn 2000 meubileuëng 41.028 droë nyoë, na di Xinjiang, propinsi bak blah barat China. Bube 60% beunileuëng bansa nyoë jiduek di Wilayah Otonomi Tajik Taxkorgan. Bansa Pamiri nyang jiduek di China atawa Tajikistan hana jimarit bahsa Tajik Irani siblah barat nyang jeuët keu bahsa rasmi nanggroë Tajikistan, meula'én ngon ureuëng Tajik nyang jinguy bahsa Parsi, la'én jih bak bahsa, ugama ngon reusam. Musaphé awai abad 20 nyang geujak u daerah bansa Pamiri nyoë, geuboh nan keu bansa nyoë ureueng Sarikoli, ureuëng Tajik gunong, atawa Ghalchah. Ugama bansa nyoë nakeuh Syi'ah Ismailiyah.